Placuit atque convenit inter domnum Aimardum, abbatem Cluniensis cenobii, una cum [con]sensu fratrum, et quidam vir, nomine Seivertum, cum uxore sua Landrada, ut res eorum inter se commutare deberent; quod ita et fecerunt. In primis dedit predictus domnus abbas Aimardus Seiverto, in pago Matisconensi, in agro Marciacense, in villa Masilliaco, curtilum qui terminat a mane fluvio Graona, a medio die prato Constantini, a sero terra sancti Vincentii, a circio sancti Johannis; et habet in unaquaque fronte perticas XI. Econtra dedit Seivertus, in ipso pago, in villa Flaviaco, vineam quæ habet in longum perticas XVI, in latum duas et pedes octo; terminat a mane et a medio die terra Evrardi, a sero Dadodi, a circio vinea Aiane cum heris suis; et in ipsa villa dedit terram quæ habet in longum perticas XL et novem, in latum IIII et pedes V; terminat a mane terra sancti Johannis, a medio die sancti Quintini, a sero Evrardi, a circio sancti Symphoriani. Infra istas terminationes, unusquisque liberam habeat potestatem faciendi quicquid voluerit. Si quis vero, si nos, aut ullus homo, hoc scamium calumpniare voluerit, cui litem intulerit auri libram unam coactus exsolvat, et hec carta firma et stabilis permaneat. Actum Flaviaco villa publice. S. domni Aimardi, abbatis. S. Aldebranni. S. Jacobi. S. Balduini. S. Clementis. S. Leotardi. S. Hugonis. S. Rodulfi. S. Rotardi. S. Arnaldi. S. Leotbranni. S. Geraldi. Data in mense aprili, anno XVIII regnante Ludovico rege.